اتهام ائتمک آساندیر، آنلاماق چتین. اما بو گون هامیمیزین، بوتون جمعیتیمیزین آنلاما مدنیتینین آرتماسینا احتیاجی وار و بو بیزدن، هامیمیزدان آسیلیدیر.
کولت. آذ خبر وئریر کی، بو سؤزلری میللت وکیلی قنیره پاشایئوا گنج یازار مؤولود مؤولودون اینتیحاری بارهده یازیب. میللت وکیلی مؤولودون خانیمی سئوینج فداییه باش چکدیینی، اؤولادی اوجالی یولوخدوغونو بیلدیریب و گنجلره مراجعت ائدیب:
«گنجلریمیزه دئمک ایستییرم کی، اینسانین حیاتیندا هر زامان آغیر گونلر ده اولور، راحت گونلر ده، خوشبخت حس ائتدیی زامانلار دا اولور، بدبخت حس ائتدیی زامانلار دا، اؤزونو چارهسیز حس ائتدیی آنلار دا... بو، اکثریتیمیزین حیاتیندا اولوب و بوندان سونرا دا اولاجاق. اما اینتیحار چیخیش یولو دئییل. یارادانین سیزه وئردیی عمرو، آرخانیزجا اوزونتو ایله قویوب گئتدیینیز عزیزلرینیزی و اونلارین هر زامان سیزه اولان احتیاجینی دوشونون. بؤلوشون، پایلاشین دردینیزی، اونلاری مطلق دینلیهجک بیر کیمسهنی تاپماق اولار و هر قارانلیق گونون بیر صاباحی وار، اونوتمایین».
ق. پاشایئوا چوخ آغیر بیر گون یاشاندیغینی خاطیرلاتماقلا، بو کیمی خبرلرین سایینین آزالماسی اوچون هامینی بیرگه و داها چوخ چالیشماغا سسلهییب.
azb_Arab azb_Arab azb_Arab azb_Arab